CELEX: 32010R1227
Language: hu
Date: 2010-12-20 00:00:00
Title: A Bizottság 1227/2010/EU rendelete ( 2010. december 20. ) a fizetési mérleggel kapcsolatos statisztikák minőségi kritériumai és a mérleg minőségéről szóló beszámolók tekintetében a 184/2005/EK európai parlamenti és tanácsi rendelet végrehajtásáról szóló 1055/2008/EK rendelet módosításáról

21.12.2010   
            
            
               HU
            
            
               Az Európai Unió Hivatalos Lapja
            
            
               L 336/15
            
         A BIZOTTSÁG 1227/2010/EU RENDELETE
   (2010. december 20.)
   a fizetési mérleggel kapcsolatos statisztikák minőségi kritériumai és a mérleg minőségéről szóló beszámolók tekintetében a 184/2005/EK európai parlamenti és tanácsi rendelet végrehajtásáról szóló 1055/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló, 2005. január 12-i 184/2005/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               A 184/2005/EK rendelet megállapítja a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikák rendszeres elkészítésének általános keretét.
            
         
               (2)
            
            
               Az 1055/2008/EK bizottsági rendelet (2) megállapítja a fizetésimérleg-statisztikák közös minőségi szabványait, valamint a minőségről szóló beszámolók gyakoriságát.
            
         
               (3)
            
            
               A fizetésimérleg-statisztikák közös minőségi szabványait, valamint a minőségről szóló beszámolók gyakoriságát ki kell igazítani annak érdekében, hogy az európai statisztikákról szóló 223/2009/EK európai parlamenti és tanácsi rendelet (3) 12. cikkének (1) bekezdésében leírt minőségértékelési szempontok érvényesüljenek.
            
         
               (4)
            
            
               Az 1055/2008/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a fizetésimérleg-bizottság véleményével,
            
         ELFOGADTA EZT A RENDELETET:
   1. cikk
   Az 1055/2008/EK rendelet a következőképpen módosul:
   
               1.
            
            
               A 2. cikk helyébe a következő szöveg lép:
               „A tagállamok minőségről szóló beszámolóikat minden évben legkésőbb május 31-éig nyújtják be.”
            
         
               2.
            
            
               A melléklet helyébe e rendelet melléklete lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 35., 2005.2.8., 23. o.
   
      (2)  HL L 283., 2008.10.28., 3. o.
   
      (3)  HL L 87., 2009.3.31., 164. o.
   
      MELLÉKLET
      1.   Bevezetés
      
      A minőségről szóló beszámolók a minőség mind mennyiségi, mind minőségi mutatóit tartalmazzák. A Bizottság (Eurostat) minden tagállam számára közzéteszi a szolgáltatott adatok alapján kiszámított mennyiségi mutatók eredményeit. A tagállamok adatgyűjtési módszerük alapján értelmezik őket, és észrevételeket tesznek.
      2.   Ütemezés
      
      
                  —
               
               
                  Minden év első negyedévének végéig a Bizottság (Eurostat) a tagállamok rendelkezésére bocsátja a minőségről szóló beszámolók dokumentumtervezeteit, amelyek az előző évben beküldött adatokon alapulnak, illetve a legtöbb mennyiségi mutatóval és a Bizottság (Eurostat) számára hozzáférhető információkkal már részben ki vannak töltve.
               
            
                  —
               
               
                  A tagállamok az elkészült minőségről szóló beszámolóikat minden évben a már részben kitöltött, minőségről szóló beszámolók kézhezvételét követő két hónapon belül, és legkésőbb május 31-ig a Bizottság (Eurostat) rendelkezésére bocsátják.
               
            3.   Minőségi kritériumok
      
      A minőségről szóló beszámoló tartalmazza a 223/2009/EK rendelet 12. cikkének (1) bekezdésében meghatározott valamennyi minőségértékelési szempontra kiterjedő mennyiségi és minőségi mutatót.